Tampereen Tammelan stadionin toteuttajaksi on tarjouskilpailulla valittu Pohjola Rakennus Oy Suomi. Uusi jalkapallostadion on tarkoitus ottaa käyttöön vuoden 2023 kesällä.

Stadionia on tarkoitus ryhtyä rakentamaan vuonna 2021.

Hanke aiotaan toteuttaa allianssimallilla. Tampereen kaupunki, YIT, ideakilpailun voittanut arkkitehtitoimisto JKMM ja nyt valittu stadionin toteuttaja Pohjola Rakennus Oy Suomi jatkavat yhdessä stadionin suunnittelua.

Alueelle suunnitellaan noin 6 500-paikkainen moderni stadion.

Ensi vuoden talousarviossa stadionin toteutukseen on varattu 22 miljoonaa euroa vuosille 2020–2022. Hankkeelle voidaan hakea valtion liikuntapaikkarakentamiseen tarkoitettua avustusta.

Korttelikokonaisuuden toteuttajille on ollut tarkoitus luovuttaa rakennusoikeutta.

Lue lisää:

Kolme rakennusyhtiötä kilpailee Tammelan uuden stadionin rakentamisesta – valmista pitäisi olla kesällä 2023

Jalkapalloliigan vanhentuneet stadionit uusitaan monessa kaupungissa – Lahden Kisapuiston kohtalo yhä neuvotteluvaiheessa